Leo III dari Isauria

Leo III dari Isauria (; ;  685 – 18 Jun 741), juga dipanggil Leo dari Syria, merupakan Maharaja Byzantium dari tahun 717 hingga kemangkatannya pada tahun 741 dan juga pengasas dinasti Isauria. Baginda menamatkan Anarki Dua Puluh Tahun, zaman pergolakan yang besar dalam Empayar Byzantium antara tahun 695 dan 717, apabila maharaja-maharaja asyik bertukar ganti dan tentera Byzantium mengalami kekalahan demi kekalahan dan hilang banyak wilayah dalam abad ke-7. Baginda juga berjaya mempertahankan Empayar daripada pencerobohan tentera Umaiyah dan mengharamkan pemujaan ikon.

 Awal hidup 
Leo III dilahirkan di Germanikeia, Commagene, yang terletak di Kahramanmaraş moden di Turki. Nama asal baginda ialah Konon (;  atau Cononus). Leo III fasih berbahasa Arab, mungkin sebagai bahasa ibunda, dan disifatkan oleh Teofanes Sang Pengaku sebagai "yang berfikiran Saracen."

Selepas kemenangan Justinianus II, Konon dihantar untuk misi diplomatik ke Alania dan Lazica untuk menjalinkan pakatan menentang Kekhalifahan Umaiyah yang diperintah al-Walid I. Menurut tawarikh yang ditulis oleh Teofanes Sang Pengaku, Justinianus ingin menyingkirkan Konon dan mengambil semula wang yang telah diberikan kepadanya untuk tolong memajukan kepentingan Byzantine, sehingga menyebabkan Konon terkandas di Alania. Catatan sejarah menceritakan bahawa misi itu berjaya dan Konon akhirnya kembali kepada Justinianus selepas menyeberangi pergunungan Caucasus pada bulan Mei dengan kasut salji dan mengambil kubu Sideron, yang dikatakan ialah kubu Tsebelda, dalam perjalanannya.

Konon dilantik sebagai komander (stratēgos) Tema Anatolik oleh Maharaja Anastasius II. Selepas diguling, Konon bergabung dengan teman beliau Artabasdos, stratēgos Tema Armenia, dan berkonspirasi untuk menggulingkan Maharaja Theodosius III yang baharu. Artabasdos bertunang dengan anak perempuan Konon, Anna.

 Kematian dan keluarga 
Leo III meninggal dunia akibat penyakit basal pada 18 Jun 741 dan dikebumikan di Gereja Para Rasul Suci.Martindale, J. R. (2001), "Leo 3". Prosopography of the Byzantine Empire

Dengan isterinya Maria, Leo III diketahui mempunyai empat orang anak:

 Constantinus V, dilahirkan pada tahun 718. Dia dinobatkan sebagai maharaja bersama pada tahun 720 dan menjadi maharaja kanan pada tahun 741.
 Anna, lahir sebelum 705. Dia berkahwin dengan bakal maharaja, Artabasdos.Lilie, Ralph-Johannes et al. (2013). "Anna (#443)". PmbZ
 Kosmo dan Irene. Mereka berdua dikebumikan di dalam keranda marmar dari Proconnesia di Gereja Para Rasul.Lilie, Ralph-Johannes et al. (2013). "Kosmo (#4148)". PmbZ

 Rujukan 




Kategori:Dinasti Isauria
Kategori:Kematian akibat edema
Kategori:Ikonoklasme Byzantium
Kategori:Kematian 741
Kategori:740-an dalam Empayar Byzantium
Kategori:730-an dalam Empayar Byzantium
Kategori:720-an dalam Empayar Byzantium
Kategori:710-an dalam Empayar Byzantium
Kategori:Kelahiran 685
Kategori:Leo III dari Isuria
Kategori:Orang Byzantine dalam perang Arab–Byzantine
Kategori:Maharaja Byzantine abad ke-8
Kategori:Gabenor Tema Anatolik
Kategori:Konsul Byzantine
Kategori:Orang dari Kahramanmaraş
Kategori:Penggubal undang-undang zaman pertengahan